Skuodo rajono savivaldybės R. Granausko viešoji biblioteka

**Skuodo rajono savivaldybės R. Granausko viešoji biblioteka** – pagrindinė biblioteka, veikianti Skuodo rajono savivaldybės teritorijoje. 2022 m. duomenimis, pagrindinė Skuodo biblioteka buvo įsikūrusi trijuose pastatuose, užėmė 782 m² plotą:
* Skaitytojų aptarnavimo skyrius ir atsarginis fondas turėjo patalpas Kultūros centre, Gedimino g. 1.
* Vaikų literatūros skyrius įkurtas Meno mokyklos patalpose Gedimino g. 4. 
* Spaudinių komplektavimo ir tvarkymo skyrius bei administracija įsikūrę trečiame pastate – Birutės g. 8.

Veikia skyriai: Ūkio, Dokumentų komplektavimo ir informacinių technologijų, Vaikų literatūros skyrius. Be centro Skuode veikia 15 bibliotekos filialų ir 5 knygų išdavimo punktai rajono kaimuose ir miesteliuose. Viešoji biblioteka leidžia knygas žemaičių kalba: „Blezdingas prasklēd žėidus“ (2019, 160 p.), „Cīrulielis“ (2015, 109 p.), „Skaituom žemaitėškā“ (2013, 80 p.), „Koram žemaitėškā“ (2011, 52 p.), „So meilė tievėške“ (2008, 189 p.). Kita žemaitiška veikla: konkursai „Skaitome žemaitiškai“ ,  „Kuriame žemaitiškai“, žemaičių kalbos diktantai, pravedami  pagal Juozo Pabrėžos žemaitiškos rašybos taisykles.

## Istorija

Biblioteka Skuode atsidarė 1939 m. sausio 1 d. Pirmasis jos vedėjas – Jeronimas Jankauskas. Fondą sudarė 500 egz. knygų, buvo 93 skaitytojai.

Nuo 1952 m. knygas pradėta klasifikuoti pagal Tropovskio „Dešimtainę klasifikaciją“. 1953 m. įkurtas Vaikų literatūros skyrius. 1954 m. buvo pradėtas naujų knygų katalogavimas. 1959 m. biblioteka įsitraukė į kraštotyrinę veiklą, pradėjo organizuoti kartoteką. 1963 m. biblioteka įsikūrė dabartiniame kultūros centro pastate. Tais metais įvestas laisvas skaitytojų priėjimas prie fondų. Nuo 1966 m. pradėtas komplektuoti gramofono plokštelių fondas (Muzikos skyriaus pradžia).

1992 m., sujungus švietimo ir kultūros skyrius, 8 kaimo bibliotekos tapo mokyklų bibliotekomis. 1999 m. reorganizuota vieša biblioteka ir mokyklų bibliotekos į Skuodo viešąją biblioteką, pavaldžią savivaldybei. 2001 m. bibliotekoje pradėta diegti LIBIS programa, imta pildyti elektroninė straipsnių duomenų bazė. 2005 m. bibliotekos administracija ir komplektavimo skyrius persikėlė į atskiras patalpas Birutės g. 8.

2015 m. bibliotekai buvo suteiktas prozininko, dramaturgo, eseisto Romualdo Granausko (1939–2014) vardas. Žymint šį svarbų įvykį prie bibliotekos pastato taip pat buvo atidengta atminimo lenta. Rašytojas mokėsi, o paskui mokytojavo Skuodo rajono Mosėdžio mokykloje, dirbo Skuodo laikraščio redakcijoje. Bibliotekoje jo atminimui įrengta nuolatinė ekspozicija, kurioje yra artimųjų padovanoti rankraščiai, knygos, žvejybos įrankiai, šachmatai, keletas asmeninių daiktų. 2020 m. buvo vykdomi užsitęsę naujos bibliotekos statybos darbai S. Dariaus ir S. Girėno g. 25b, numatyta darbų pabaiga – 2021 m. lapkričio 30 d. 2023 m. sausio 26 d. naujoji biblioteka iškilmingai atidaryta.

## Padaliniai

Bibliotekoje 2022 m. balandį veikė 14 filialų:

|-
| || Aleksandrijos filialas || Liepų g. 2, Aleksandrija || Aleksandrijos seniūnija ||  Įkurta 1953 m.
|-
| || Barstyčių filialas || Skuodo g. 2, Barstyčiai || Barstyčių seniūnija ||  Įkurta 1953 m.
|-
| || Daukšių filialas || Mosėdžio g. 40, Daukšiai || Skuodo seniūnija ||  1953 m. kolūkio kontoros patalpose įsteigta biblioteka, 1993 m. sujungta su Daukšių pagrindinės mokyklos biblioteka ir dabar įsikūrusi mokyklos patalpose.
|-
| || Didžiųjų Rūšupio filialas || Mokyklos g. 6, Didieji Rūšupiai || Skuodo seniūnija ||  Įkurta 1963 m.
|-
| || Ylakių filialas || Sedos g. 1, Ylakiai || Ylakių seniūnija ||  Įkurta 1937 m., atkurta 1948 m.
|-
| || Kaukolikų filialas || M. Gimbutienės g. 37, Kaukolikai || Aleksandrijos seniūnija ||  Įkurta 1957 m.
|-
| || Lenkimų filialas || S. Daukanto g. 59, Lenkimai || Lenkimų seniūnija ||  Įkurta 1953 m.
|-
| || Mosėdžio filialas || Šačių g. 2, Mosėdis || Mosėdžio seniūnija ||  Įkurta 1937 m., 2017 m. veikė Kęstučio g. 4 pastate.
|-
| || Pašilės filialas || Pušyno g. 1, Pašilė || Ylakių seniūnija ||  Įkurta 1951 m., 2017 m. veikė Mokyklos g. 1 pastate.
|-
| || Senamiesčio filialas || Laisvės g. 69, Skuodas || Skuodo miesto seniūnija || 
|-
| || Šačių filialas || Beržo g. 1, Šatės || Šačių seniūnija ||   Įkurta 1955 m.
|-
| || Šauklių filialas || Mosėdžio g. 55, Šaukliai || Mosėdžio seniūnija ||  Įkurta 1951 m.
|-
| || Šliktinės filialas || Laisvės g. 2, Šliktinė || Notėnų seniūnija ||   Įkurta 1964 m.
|-
| || Vižančių filialas || Mokyklos g. 2, Vižančiai || Ylakių seniūnija ||  Įkurta 1957 m.
|}

Anksčiau buvusios bibliotekos:

|-
| || Augzelių biblioteka || Augzeliai || Ylakių seniūnija || Įkurta 1967 m.
|-
| || Gėsalų biblioteka || Mokyklos g. 2, Gėsalai || Aleksandrijos seniūnija || Įkurta 1948 m., uždaryta po 2017 m.
|-
| || Luknių biblioteka || Mokyklos g. 4, Luknės || Skuodo seniūnija || Buvusi biblioteka, įkurta 1951 m., uždaryta po 2017 m. Dabar tai Kaukolikų filialo knygų išdavimo punktas Mokyklos g. 2.
|-
| || Mažųjų Rūšupių biblioteka || Mokyklos g. 2, Mažieji Rūšupiai || Skuodo seniūnija || Didžiųjų Rūšupių filialo knygų išdavimo punktas.
|-
| || Nausėdų biblioteka || Mokyklos g. 1, Nausėdai || Ylakių seniūnija || Buvusi biblioteka, įkurta 1954 m., uždaryta po 2017 m. Dabar tai Ylakių filialo knygų išdavimo punktas.
|-
| || Notėnų biblioteka || Notės g. 15, Notėnai || Notėnų seniūnija || Buvusi biblioteka, įkurta 1946 m., uždaryta po 2017 m. Dabar tai Šliktinės filialo knygų išdavimo punktas. 
|-
| || Rukų biblioteka || Mokyklos g. 2, Rukai || Šačių seniūnija || Buvusi biblioteka, įkurta 1950 m., uždaryta po 2017 m. Dabar tai Šačių filialo knygų išdavimo punktas. 
|}

## Šaltiniai

## Nuorodos
* 
* „Facebook“ paskyra
* Rekvizitai.lt Skuodo rajono savivaldybės R. Granausko viešoji biblioteka